text: Børn griber til våbnene
  11 marts 2014 kl. 17.53
  SFO-børn i Sønderborg har den seneste tid sloges med hinanden i et nutidigt slag ved Dybbøl Mølle.
  Det er i Ahlmann-skolens SFO, børnene gennem leg har lært mere om Slaget ved Dybbøl Mølle, der bliver markeret på 150-årsdagen den 18. april.
  Børnene har sloges i skyttegrave, og dem der ikke klarede sig, er endt på lazarettet. Det har mest været for sjov, men samtidig har børnene fået et indblik i, hvordan kampene udartede sig for næsten 150 år siden.
  